Ja, mine dage i El Giganten er nok snart talte. Ved ikke hvorfor, men ofte ender man der igen, selvom man tidligere har haft dårlige oplevelser. Det skete for mig.

"Faldt til patten" og bestilte alligevel en Samsung Galaxy S 5, og blev lovet højt og helligt at jeg kunne hente telefonen førstkomne mandag, alternativt om onsdagen. Det indvilgede jeg i, da det var en ok pris. Mandag, og senere onsdag, oprandt og jeg havde ikke modtaget nogen adviserings sms om at min telefon var kommet. Ringede til dem, og nej, den var ikke ankommet. "Vil komme i morgen, kan man se i systemet", var den besked jeg fik op til flere dage i træk når jeg ringede. Jeg blev til sidst ringet op af en medarbejder fra den butik jeg havde været i (Glostrup), i øvrigt kl. 8 om aftenen, som vævede derudaf og som bedyrede sin uskyld med at sige, at han "jo ikke vidste hvad jeg havde aftalt med sælgeren". Jeg havde såmænd ikke aftalt noget, blot godtaget og anerkendt hans tilbud om at jeg kunne hente telefonen mandag eller onsdag - og iøvrigt betalt for den!. "Nåh, men jeg kan se der står den 15. på ordren" siger han så, og lyder mere og mere arrogant. DER klikker det for mig, for jeg følte virkelig jeg blev talt ned til! Jeg gør ham i meget bestemte vendinger klart, at der på MIN kvittering står "Leveringsdato: 01.09.2014" og at jeg skal adviseres med SMS når den ligger klar. Det endte op med, at jeg gav dem chancen endnu en dag. Fik stadig ikke min telefon, og kørte derefter ud og annulerede handlen. Bestilte i øvrigt samme aften min telefon i en netbutik - og havde min telefon dagen efter. 

Summasummarum, det lader til, at: 

1. Den ene medarbejder ved ikke hvad den anden laver i det foretagende, 

2. Det virker som om at medarbejderne ikke kender it systemerne ordentligt. 

3. At selvsamme it systemer ikke kører specielt godt. 

4. At man BEVIDST lover kunderne noget man udmærket godt ved ikke holder - tilmed uden at blinke!

Altså: elendig service! De kunne MÅSKE have reddet den hjem hos mig hvis de havde ageret anderledes. Eksempelvis ringet - eller skrevet - til mig om at de ville være forsinket med leverancen. Så ville man da i det mindste have FORSØGT at yde service, og MÅSKE holdt på kunden.

Har gennem tiden handlet rigtig meget hos El Giganten - ofte ok oplevelser - lige fra hvidevarer og fjernsyn til små dimser, ledninger osv. Men må nok erkende at nu er det slut. Synes jeg HAR gennemskuet dem nu, og vil ikke rigtig stå model til deres elendige service mere. For så snart det går galt og de ikke kan levere - eller reparere (havde en MEGET skidt oplevelese med et komfur til 15.000, som de insisterede på at reparere i stedet for bare at give mig et nyt - det havde været lige så "billigt"), ja, så krakelerer det store foretagende, og så bliver det tydeligt at de stakkels medarbejdere mere eller mindre bare bliver kastet ud i tingene uden at lære det ordentligt...


Edit:
Her er mit svar - på Trine fra El Gigantens svar:

Hej Trine

Det ER jo bare noget af et standardsvar du/I disker op med der. Hvad jeg har oplevet flere gange er, at man simpelt hen ikke lytter til hvad der bliver sagt. Det fornemmede jeg klart her med telefonen (som jeg jo købte et andet sted - hvilket så ud til at være forbigået din opmærksomhed? ;-)), og den nævnte episode med komfuret var også fuldstændig til grin. 
Det tog 2 måneder!!! at reparere det komfur - hvilket var til MEGET stor gene for mig, idet jeg skulle have mange teknikerbesøg, som betød mange fridage/afspadseringstimer, som jeg jo SELV skulle betale!! Jeg fik at vide, at da det endelig fungerede igen, havde man skiftet dele ud for omkring 9.000 kroner, generet mig langt ud over det acceptable og i det hele taget trukket sagen/reperationen uforholdsmæssigt i langdrag. Og det allerværste, I VILLE ikke lytte. Jeg gjorde utallige gange jeres samarbejdspartner, som repererer hvidevarerne - OG jer - opmærksom på, at komfuret, som var lidt over 1 1/2 år gammelt da det gik i stykker, nu kunne fås til cirka 8.000 kroner i andre (net)butikker. HVORFOR, er det så lige, at man insisterer på at reparere det? Det giver i min verden ingen mening...Og en ventetid på 2 måneder er under alle omstændigheder frækt - især når man taler om en så vital vare som et komfur - og så til den pris...Jeg fik 200 kr. som et plaster på såret - hvilket egentlig også var til grin...men i det mindste et forsøg på service, selvom jeg mere opfattede det som et forsøg på at lukke munden på mig...